**Katupeilin takana** on T. J. Särkän ohjaama suomalainen elokuva vuodelta 1949. Se perustuu Serpin samannimiseen näytelmään vuodelta 1946 ja kertoo kamarineuvoksen tyttären ja maisterin romanssista 1800-luvun lopun Helsingissä.

*Katupeilin takana* sai vuonna 1950 Jussi-palkinnot ohjauksesta, käsikirjoituksesta, kuvauksesta, naispääosasta sekä miessivuosasta (Uuno Laakso). *Elokuva-Aitan* yleisöäänestyksessä se valittiin vuoden 1949 suosituimmaksi kotimaiseksi. Katsojamäärät olivat vuoden kolmanneksi korkeimmat.

Tuotanto
--------

Näyttämöllä *Katupeilin takana* esitettiin ensi kerran Suomen Kansallisteatterissa joulukuussa 1946, ja se ilmestyi painettuna seuraavana vuonna. Serpin epookkikomedia on kuulunut vuosikymmenien ajan suomalaisten teattereiden suosikkeihin. Elokuva oli SF:n 15-vuotisjuhlaelokuva ja valmistui yhtiön sadantena näytelmäelokuvana.

Elokuvan päärooleissa on pitkälti samoja näyttelijöitä kuin Kansallisteatterissa. Sivurooleja lisättiin huomattavasti. Näissä rooleissa on monia myöhemmin tunnetuiksi tulleita näyttelijöitä, kuten Martti Katajiston tulkitsema Jean Sibelius. Myös Tarmo Mannin tulkitsema Axel Gallén vilahtaa teatterikohtauksessa. Pikkuosissa nähdään eräitä tunnettuja näyttelijöitä, kuten Kullervo Kalske, Elsa Turakainen ja Heikki Savolainen.

Elokuva on esitetty televisiossa useaan otteeseen, ensimmäisen kerran joulupäivänä 1958.

Juoni
-----

Näyttelijät Matti Ranin ja Eeva-Kaarinen Volanen elokuvassa.
Alkuperäinen näytelmä ajoittuu kolmeen maaliskuiseen päivään vuonna 1892. Elokuvaversiossa tapahtumat on siirretty kesäaikaan. Vappu Biörcke viettää kesää Jalle-setänsä maatilalla. Pieni polkupyöräonnettomuus tuo hänen luokseen nuoren maisteri Kalle Härkösen. Jalle-sedän kartanossa vietetään pienet juhlat, jolloin useat elokuvan sivuhenkilöt tulevat tutuiksi. Vappu palaa Helsinkiin moster Mellan kanssa, mutta pitkästyy tapahtumien puutteessa. Elämään tulee kuitenkin särmää, kun Vappu joutuu kahnauksiin vanhoillisen isänsä kanssa. Tämän mukaan ei ylioppilaiden rientoihin saa mennä eikä miesvieraita vastaan saa ottaa, ei varsinkaan huoneessa, jossa on aukipedattu sänky.

Vappu kuitenkin uhmaa sääntöjä ja karkaa teatteriin. Mutkien kautta Kalle Härkönen päätyy lopulta Vapun makuuhuoneeseen, tosin täysin kunniallisissa merkeissä. Isä-Ossian ja Vapun sisko Elisabeth kuitenkin järkyttyvät sinänsä viattomasta tilanteesta. Jalle-setä ja Sonja Brandt kokevat tilanteen koomisena ja yrittävät tyynnytellä Ossiania. Moster Mella seisoo jossain välimaastossa. Tämän hässäkän jälkeen Kallen pitäisi vielä pyytää Vapun kättä Ossianilta. Tämä pitää Kallea röyhkeänä pyrkyrinä, ja kaiken lisäksi Kallen sukunimikin on vielä niin rahvaanomainen. Tarinassa seurataan myös Ossianin ja Sonjan romanssin kehittymistä sekä Jalle-sedän ja moster Mellan välillä kipunoivaa lemmenliekkiä. Taustalla analysoidaan Venäjän vallan aikaisen suomalaisen sivistyneistön suhdetta valtiollisiin auktoriteetteihin.

Näyttelijät
-----------

|  |  |  |
| --- | --- | --- |
|  Eeva-Kaarina Volanen  | … |  Vappu, Valborg Biörcke
  |
|  Helge Ranin  | … |  kamarineuvos Ossi(an) Biörcke
  |
|  Henny Waljus  | … |  moster Mella, Emelie Lindh
  |
|  Uuno Laakso  | … |  Jalle (Hjalmar) Biörcke
  |
|  Rauha Rentola  | … |  Elisabeth Heckler, Liisi
  |
|  Birgit Kronström  | … |  Sonja Brandt, ent. Wulff
  |
|  Matti Ranin  | … |  Kaarlo Härkönen, Kalle
  |
|  Lasse Pöysti  | … |  ylioppilas Arvid Molander
  |
|  Unto Salminen  | … |  tohtori Einar Heckler
  |
|  Kyllikki Väre  | … |  naisylioppilas Elma Lindgren
  |
|  Ida Salmi  | … |  ruustinna Molander
  |
|  Jalmari Rinne  | … |  rovasti Molander
  |
|  Annie Sundman  | … |  Savilahden armo
  |
|  Kalle Rouni  | … |  Gustaf
  |
|  Rafael Pihlaja  | … |  Valdemar
  |
|  Mauri Jaakkola  | … |  Joose
  |
|  Aarne Laine  | … |  apteekkari
  |
|  Esteri Kasurinen  | … |  Liinu
  |
|  Kerttu Salmi  | … |  Nastja
  |
|  Aino Lehtimäki  | … |  Koivuniemen emännöitsijä
  |
|  Elsa Nyström  | … |  
  |
|  Maininki Sippola  | … |  
  |
|  Sirkka Lindau  | … |  
  |
|  Otto Noro  | … |  
  |
|  Ilmi Parkkari  | … |  
  |
|  Irja Kuusla  | … |  emäntä pellolla
  |
|  Leo Mikander  | … |  
  |
|  Tarmo Manni  | … |  Axel Gallén
  |
|  Heikki Savolainen  | … |  Väinämöinen
  |
|  Martti Katajisto  | … |  Sibelius
  |
|  Pentti Valkeala  | … |  nuorukainen
  |
|  Elsa Turakainen  | … |  nainen Kleineh’ssa
  |
|  Kalle Viherpuu  | … |  
  |
|  Vappu Jurkka  | … |  
  |
|  Tuulikki Uskali  | … |  
  |
|  Kullervo Kalske  | … |  
  |
|  Artturi Laakso  | … |  
  |
|  Laila Rihte  | … |  
  |
|  Esko Salminen  | … |  
  |

Vastaanotto
-----------

Elokuvaa on luonnehdittu idylliksi 1800-luvun lopulta. Erityisesti sen tarjoamaa ajankuvaa on kehuttu. Aikalaisarvioissa se sai yksimielistä suitsutusta Jouko Tyyrin *Ylioppilaslehteen* kirjoittamaa arviota lukuun ottamatta. Myöhemmin televisioesityksen yhteydessä *Ilta-Sanomien* Timo Malmi arvioi, että Särkkä hallitsee suomalais-venäläisen epookin kuvauksen hienosti, etenkin Volasen, Laakson ja Pöystin kaltaisten näyttelijöiden kanssa.

Lähteet
-------

* Teatteri.org (Arkistoitu – Internet Archive)

Karjalohja.fi. (archive.org)

### Viitteet

1. 1 2 3 4  Muut tiedot, Elonet.fi, viitattu 23.4.2013
2. ↑  Aikalaisarviot, Elonet.fi, viitattu 23.4.2013
3. ↑  Malmi, Timo: Elokuvat.  *Ilta-Sanomat*, 2010, nro 9.3. s. 42.

Aiheesta muualla
----------------

* *Katupeilin takana* Elonetissä.

  


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Toivo Särkkä |
| --- |
|  |
| Pitkät elokuvat (ohjaus) | 

|  |  |
| --- | --- |
| 1930-luku | 
* Kaikenlaisia vieraita (1936)
* Pohjalaisia (1936)
* Asessorin naishuolet (1937)
* Kuin uni ja varjo (1937)
* Lapatossu (1937)
* Tulitikkuja lainaamassa (1938)
* Olenko minä tullut haaremiin (1938)
* Rykmentin murheenkryyni (1938)
* Eteenpäin – elämään (1939)
* Helmikuun manifesti (1939)
* Jumalan tuomio (1939)
* Pikku pelimanni (1939)
* Serenaadi sotatorvella eli sotamies Paavosen tuurihousut (1939)

 |
|  |
| 1940-luku | 
* Suotorpan tyttö (1940)
* Runon kuningas ja muuttolintu (1940)
* Tavaratalo Lapatossu & Vinski (1940)
* Kulkurin valssi (1941)
* Suomisen perhe (1941)
* Kaivopuiston kaunis Regina (1941)
* Onnellinen ministeri (1941)
* Onni pyörii (1942)
* Uuteen elämään (1942)
* August järjestää kaiken (1942)
* Vaivaisukon morsian (1944)
* Ballaadi (1944)
* Sylvi (1944)
* Anja, tule kotiin (1944)
* Anna Liisa (1945)
* Nuoruus sumussa (1946)
* Naiskohtaloita (1947)
* Suopursu kukkii (1947)
* Neljästoista vieras (1948)
* Pikku pelimannista viulun kuninkaaksi (1949)
* Katupeilin takana (1949)

 |
|  |
| 1950-luku | 
* Tanssi yli hautojen (1950)
* Katarina kaunis leski (1950)
* Hilja – maitotyttö (1953)
* Rakas lurjus (1955)
* Viisi vekkulia (1956)
* Juha (1956)
* 1918 (1957)
* Pieni luutatyttö (1958)
* Kovaa peliä Pohjolassa (1959)
* Taas tapaamme Suomisen perheen (1959)

 |
|  |
| 1960-luku | 
* Kankkulan kaivolla (1960)
* Miljoonavaillinki (1961)
* Kuu on vaarallinen (1961)
* Me (1961)
* Ihana seikkailu (1962)

 |

 |
|  |
| Lyhytelokuvat (ohjaus) | 
* Uskolliset ruskeat silmät (1947)

 |

 |